ওয়েব ডেস্ক:  শিক্ষায় পশ্চিমবঙ্গের তুলনায় অন্যান্য রাজ্যের ছেলেমেয়েরা এগিয়ে আছে। বিভিন্ন পরীক্ষায় বেশি নম্বর পাচ্ছে। সর্বভারতীয় ক্ষেত্রে সুযোগ পাচ্ছে বেশি। গত কয়েকবছর ধরে এই ধরণের বেশ কিছু সমস্যাই বারেবারে বুঝিয়ে দিচ্ছিল রাজ্যের স্কুল শিক্ষা ব্যবস্থায় কোথাও একটা সমস্যা আছে। আর তাই ক্ষমতায় এসেই প্রথমে বিশেষজ্ঞ কমিটি তৈরি করে বর্তমান সরকার। এই কমিটি জানায়,  শিক্ষার হাল ফেরাতে হলে সিলেবাস পরিবর্তন করা দরকার। আর তারই ফসল হিসেবে গত চার বছরে তৈরি হয়েছে  ২৯৬টি নতুন বই। যা বদলে দিয়েছে রাজ্যে স্কুল শিক্ষার গোটা ছবিটাই।